SAN FERNANDO CITY, LA UNION - Pinaneknekan ita dagiti dadduma a residente iti Brgy. Sta. Monica, idiay Bauang, La Union ti kinakarkarna ti makaagas a bubon iti nasao a lugar.
Immunan a naipadamag nga adun dagiti naagasan ti danum manipud iti bubon nangruna ti sakit ti kudil.
Segun ken ni Pastor Arnold Denilida, idi ubbing dagitoy ket adun dagiti makitkitada a karkarna iti abay ti bubon kas kadagiti agpukaw nga ayup ken lumablabas a sinantao.
Kinuna met ni Veronica Castillejos nga adda ti dua a lallaki a nanggandat a mangdadael iti dakkel a bato iti igid ti bubon ngem nagkalbo dagitoy.
Patienda a dagiti karkarna nga engkanto ti mangipapaay iti bileg ti nasao a bubon tapno makaagas iti sakit ti kudil.
Mainaig iti daytoy, maysa pay a taga-Laguna nga addaan iti nakaro a sakit ti kudil ti naagasan ti nasao a bubon kalpasan a nangala daytoy iti danum ken inyaprusana iti kudilna.
Maipalagip a mismo a ti lolo ti kapitan iti nasao a barangay ti naagasan ti karkarna a danum kalpasan laeng ti mano nga aldaw a panagbuggona iti daytoy.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn